**ГЕРБ**

* Работим за равнопоставена подкрепа на българските земеделци и ще продължим с увеличаване на селскостопанските субсидии.
* Подкрепа на младите фермери и малките производители в планинските и необлагодетелствани райони със средства от ЕС и държавния бюджет.
* Продължаване на политиките за целенасоченото подпомагане на традиционните български производства - овощарство, зеленчукопроизводство и животновъдство.
* Приемане на нов Закон за опазване на селскостопанското имущество.
* Насърчаване на доброволната поземлена комасация чрез държавна помощ за административните разходи по нея и чрез държавния и общински поземлен фонд.
* Развитие на хидромелиорациите чрез средства от фондовете на ЕС.
* Осигуряване на качествени и безопасни храни за българския потребител.

**БСП**

* Държавни помощи за слабите звена в сектора – производство на плодове и зеленчуци, отглеждане на животни.
* Подкрепа за кооперациите чрез промяна на досегашната политика, която привилегирова едрите земеделци.
* Подпомагане на дребните и средните производители чрез целево финансиране и въвеждане на „таван” върху субсидиите, плащани на една земеделска фирма.
* Защита на собствениците на земеделска земя, които да получават минимално гарантирана рента.
* Развитие на преработването на селскостопански продукти и осигуряване на достъп до пазара на дребните и средните земеделски производители чрез инвестиции в общините.

**ДПС**

* Разработване и ефективно прилагане на селскостопанска политика, която насърчава ефективното използване на ресурсите.
* Поддържане на производствената база за храни, фуражи и възобновяема енергия.
* Стимулиране на действия за смекчаване и адаптиране към изменението на климата, за опазване на екосистемите и борбата със загубата на биологично разнообразие.
* Подкрепа на диверсификацията на икономическата дейност в селските райони, така че да насърчи балансирано териториално развитие.
* Разширяване на диапазона на произвежданите в страната биологични, екологично чисти селскостопански продукти. Изграждане и защитаване на българска марка биологични хранителни продукти
* Стимулиране на сдружаването на селскостопанските производители за постигане на конкурентна и икономически ефективна селскостопанска продукция с висока добавена стойност, предназначена за вътрешен и външен пазар.

**ДСБ**

* Развитие на ефективно и конкурентоспособно земеделие, съобразено с националната специфика и регионални особености;
* Преминаване на широк кръг от регистрираните земеделски производители от полупазарни към пазарни земеделски стопанства и осигуряване на достатъчни количества разнообразни суровини за хранителната промишленост;
* Пълно оползотворяване на европейските средства по линия на Общата селскостопанска политика за периода 2014–2020 г. и достигане на средствата до много по-широк кръг от реципиенти (особено фамилни, малки и средни земеделски стопани);
* Максимално задоволяване на хранителната промишленост с пресни, качествени местни суровини за производство на широк кръг традиционни храни;
* Развитието на животновъдството, рибовъдството и аквакултурите, зеленчукопроизводството и овощарството – приоритет през следващите 4 години;
* Производство на богата гама от продукти на дървопреработвателната промишленост и износ на готови изделия, а не на сурова дървесина;
* Устойчиво ангажиране на голям брой селско население и население на малки градове и общини в земеделското производство.

**Движение „България на гражданите“**

* Безвъзмездна експертна държавна помощ за малки производители при кандидатстване за финансиране;
* Подобряване на материално-техническата база в образователните структури, подготвящи кадри за земеделското производство
* Безвъзмездно предоставяне на земя на семейства до 39-годишна възраст;
* Развитие на традиционни сектори – зеленчукопроизводство, овощарство, пчеларство и др.;
* Изграждане на повече места за първа продажба;
* Стартиране на мащабна програма за възстановяване на поливното земеделие;
* Увеличаване на субсидията за декар площ за първите 50 декара или за първите 9 животни;
* Възстановяване на акциза за горивата върху земеделска техника;
* Финансово стимулиране на обединенията на производители и преработватели, които създават затворен цикъл на производство.

**ЛИДЕР - НИЕ**

* Изравняване на европейските плащания за единица площ на българските и европейските земеделски производители.
* Субсидиране на селскостопанските производители да бъде не на база обработваеми площи и брой отглеждани животни, а на база количество и качество на произвежданата продукция.
* Стимулиране на производството на екологична селскостопанска продукция.
* Отмяна на акциза върху горивата за земеделските производители.
* Възстановяване на изкупвателните пунктове и коопериране на производителите.
* Създаване на Гаранционен фонд в земеделието за подпомагане маките и средни производители да усвояват европейските фондове.
* Комасация на земята - един от механизмите за разрешаване на проблема с обезлюдяването. Създаване на Агенция за земята - посредник при покупко-продажбата, която да спомага комасацията на земята.
* Данъчни облекчения за реално коопериране на големите, средните и малките земеделски производители.

**СДС/Обединени земеделци**

* Разрботване на дългосрочна стратегия за развитие на земеделието и селските райони;
* Облекчени условия за стимулиране кооперирането на дребните земеделски производители относно възможността за покриване на критериите и ползване на евросубсидии;
* Въвеждане на изискване за големите търговски вериги да включат в асортимента си минимум 50% българска продукция;
* Недопускане освобождаването на ГМО в околната среда;
* Изграждане на регионална мрежа за оптимизиран контрол върху продукцията от пестициди и торове;
* Въвеждане на ограничителни мерки на субсидирането, чрез горна граница от 15 000 дка;
* Осъвременяване и въвеждане като задължителен на Български държавен стандарт за хранителните продукти;
* Стимулиране на създаването и производството на местни запазени марки от традиционни селскостопански изделия, храни и биопродукти;
* Създаване на национална генна банка за съхранение на местни сортове земеделски култури и породи животни;
* Ускорено изравняване на субсидиите с тези на старите страни членки на ЕС;
* Активна подкрепа на поливното земеделие, чрез стимулиране на прилагането на водоспестяващи, енергоспестяващи и екологично-съобразни технологии и техники за напояване на земеделските култури, отчитащи агроклиматичните и агротехническите условия в различните региони на страната;
* Възстановяване на съществуващи и изграждане на нови напоителни системи в земеделски райони с трайна тенденция към засушавания. Усъвършенстване на технологиите за отглеждане на култури в условията на засушаване и воден дефицит.
* Запазване на Държавния поземлен фонд;
* Актуализиране на Национална стратегия за развитието на аграрния сектор;
* Стриктно регулиране на индустриалния риболов, вкл. временни забрани върху риболова на определени видове със стопанска значимост;
* Създаване на работещ гаранционен фонд в земеделието, както и преразглеждане на изискването за размера на банкова гаранция при субсидиране на проекти от ЕФГЗ;
* Стартиране на регионални програми с национално и европейско финансиране;
* Оптимизиране на администрацията в земеделието.

**Коалиция Център - свобода и достойнство (НДСВ и Народна партия „Свобода и достойнство”)**

* Стимулиране на еко-земеделието, производството и търговското предлагане на биологично чисти храни.
* Развитие на пазара на земеделска земя и намаляване на пустеещите земи.
* Подобряване качеството на земеделските земи чрез възстановяване и ново изграждане на напоителната и транспортна инфраструктура.
* Засилена подкрепа за дейностите, свързани с адаптиране на селското стопанство към изменението на климата, чрез нова структурна политика за райониране и нова сортова политика, но без ГМО.
* Приоритетно подпомагане на традиционно силни за България подсектори.
* Прилагане на държавни програми за концентриране на животновъдството.
* Поощряване специализацията на животновъдните стопанства и ферми за производство на месо и мляко.
* Повишаване на ефективността и конкурентоспособността на земеделските производители в съответствие със съвременните европейски стандарти за качество и безопасност на храните и критериите за опазване на околната среда.
* Целево информиране, обучение и насърчаване на стопанствата от фермерски тип за усвояване на средствата от земеделските еврофондове.
* Развитие на селския туризъм, подкрепа на полупазарните стопанства и технологии за максимално използване на биомасата за производство на енергия и фуражи.

**АТАКА**

* Промяна в собствеността и начина на използуване на земеделските земи и горския фонд, чрез пълна ревизия на връщането на земите на техните истински собственици или техните населдници. Пълна ревизия на всички сключени сделки, свързани с държавни и общински земеделски земи и земи от горския фонд.
* Промяна в Закона за земеделските земи, както и в Закона за горите.
* Промяна във финансирането на селското стопанство чрез специална извънправителствена Агенция за еврофондовете.
* Създаване на специален закон, насърчаващ селскостопанските производители.
* Промяна в Закона за ДДС - произведените в България мляко, пшеница, яйца, риба плодове и зеленчуци да не се облагат с ДДС, а върху останалите български продукти българско производство ставката да е 5%. Вносните продукти да се об­лагат традиционно с ДДС и акцизи.
* Промяна в законодателството - отмяна на всички действуващи закони. Нови закони за: животновъдството, рибарството и аквакултурите, ветеринаро - медицинската дейност, защита на животните, фуражите. Закон за развитието на селските райони според европейската Програма за развитие на селските райони. Закон за селскостопанската наука. Закон за енергийно земеделие. Закон за земеделските браншови организации. Закон за национална земеделска борса.

**ЗЕЛЕНИТЕ**

* Стимулиране на местното производство, местните пазари и премахване на пречките пред преките продажби на земеделска продукция;
* Подкрепа за биологичното производство и агроекологичните практики, включително възстановяване плодородието на почвите;
* Справедливо разпределяне на европейските субсидии, насочване на субсидиите към малките и средните фермери, които са свързани пряко с живота на село;
* Подкрепа за опазването и развитието на традиционните култури и отрасли като животновъдство, пчеларство, зеленчукопроизвоство и овощарство, подсигуряващи качествена храна за българските потребители; Забрана на неоникотиноидните пестициди, за да оцелеят пчелите в България.
* Подкрепа за младите фермери и хората които желаят да се занимават със земеделие и водят природосъобразен живот в селските райони.